Fiat G.212

Το Fiat G.212 ήταν ιταλικό τρικινητήριο επιβατηγό αεροσκάφος το οποίο αναπτύχθηκε την δεκαετία του 1940. Σχεδιαστικά ήταν εξέλιξη προγενέστερου μεταγωγικού της Fiat, του G.12. Το G.212 παρήχθη σε μικρούς αριθμούς για την Ιταλική Αεροπορία και χρησιμοποιήθηκε επίσης από διάφορες αεροπορικές εταιρείες.

 Σχεδιασμός και ανάπτυξη 
Το αρχικό πρωτότυπο του G.212 ήταν το μεταγωγικό G.212CA και πραγματοποίησε την παρθενική του πτήση στις 19 Ιανουαρίου 1947.Stroud 1994, p.67. Παρόλο που ήταν παρόμοιο με το G.12 (τρικινητήριο μονοπλάνο ολομεταλλικής κατασκευής με ανασυρόμενο σύστημα προσγείωσης), το νέο αεροσκάφος είχε επιμηκυμένη και φαρδύτερη άτρακτο, μεγαλύτερες πτέρυγες και κινητήρες  Alfa Romeo 128 των 860 hp. Στη συνέχεια αναπτύχθηκαν δύο εκδόσεις για πολιτική χρήση: το επιβατηγό G.212CP και το αεροσκάφος μεταφοράς εμπορευμάτων G.212TP. Και οι δύο προωθούνταν από τους ισχυρότερους κινητήρες Pratt & Whitney R-1830 Twin Wasp.

 Επιχειρησιακή ιστορία 
Η Avio Linee Italiane παρήγγειλε έξι G.212CP το 1947 Stroud 1994, p. 68. και τα αξιοποίησε σε συνδέσεις στην Ευρώπη.Donald 1997, p. 412. Στις 4 Μαΐου 1949 ένα εξ αυτών συνετρίβη κοντά στο Τορίνο ενώ μετέφερε τους παίκτες της ποδοσφαρικής ομάδας Τορίνο για αγώνα στην Λισαβόνα. Και οι 31 επιβαίνοντες στο αεροσκάφος έχασαν την ζωή τους."ASN Aircraft accident Fiat G.212CP I-ELCE Turin." Aviation Safety Network. Retrieved: 7 March 2008.

Η αιγυπτιακή εταιρεία SAIDE επίσης παρέλαβε G.212 το 1948 και ακολούθησε η γαλλική Cie Air Transport. Τέσσερα από τα αεροσκάφη της Avio Linee Italiane πωλήθηκαν στην Ali Flotte Riunite και ένα από αυτά πωλήθηκε εκ νέου στην Arabian Desert Airlines.

Η Ιταλική Πολεμική Αεροπορία παρέλαβε το αρχικό πρωτότυπο και έξι G.212CP. Δύο από τα CP μετατράπηκαν σε G.212AV, κατάλληλα για την εκπαίδευση των πληρωμάτων στην πλοήγηση. Ένα G.212 εκτίθεται σήμερα στο μουσείο της Ιταλικής Πολεμικής Αεροπορίας στην Vigna di Valle, κοντά στην Ρώμη."The Italian Air Force Museum."  Target Aviation Photography. Retrieved: 7 March 2008.

 Εκδόσεις 
G.212CA
Αρχικό πρωτότυπο.

G.212CP
Αρχική έκδοση παραγωγής για πολιτική χρήση.

G.212TP
Μεταγωγικό για πολιτική και στρατιωτική χρήση.

G.212AV (Aula Volante)
Αεροσκάφος για την εκπαίδευση πληρωμάτων στην πλοήγηση. Πρόκειται για G.212CP που μετατράπηκαν σε AV για την ιταλική αεροπορία.

 Χρήστες 

 Πολιτικοί χρήστες 
Αίγυπτος
SAIDE - Services Aériens Internationaux d'Egypte

Γαλλία
Cie Air Transport

Ιταλία
Ali Flotte Riunite
Avio Linee Italiane

Κουβέιτ
Arabian Desert Airlines 

 Στρατιωτικοί χρήστες 
Ιταλία
 Η Ιταλική Πολεμική Αεροπορία χρησιμοποίησε έντεκα αεροσκάφη στα 1949-1952aerofliaght

 Δείτε επίσης 

 Αεροσκάφη που σχετίζονται με την ανάπτυξη του G.12 
 Fiat G.12

 Παραπομπές 

 Βιβλιογραφία 

 Donald, David, ed. The Encyclopedia of World Aircraft. Aerospace Publishing. 1997. ISBN 1-85605-375-X.
 Stroud, John. "Post War Propliners: Fiat G.12 and G.212". Aeroplane Monthly, Volume 23 No. 1, January 1994, pp. 64–68. London: IPC. 

G.212
Κατηγορία:Πολιτικά αεροσκάφη
Κατηγορία:Εμβολοκινητήρια στρατιωτικά αεροσκάφη